Popoln partner: Kakšen je?

Že poznaš rek: ‘Za vsako bolezen rožica raste’? No podobno bi lahko rekli za partnerstvo: ‘Za vsakega nekje obstaja popoln partner’!

Razlog za to, da se v nekoga zaljubimo je pogosto precej nejasen, misteriozen – srce namreč deluje ločeno od našega razuma. Morda res drži, da popolnega partnerja ni. Kljub vsemu pa lahko najdemo sebi idealnega partnerja, ki nam ustreza v mnogih pogledih.

Vsak od nas išče določen skupek lastnosti, ki so nam pomembne. Nekatere lastnosti pa so univerzalne do te mere, da bi lahko rekli celo, da na njih temelji osnova za popolnega partnerja. Katere so tiste lastnosti, ki bi jih moral imeti vsak, ki je v razmerju.

PRIPOROČAMO BRANJE: Spoznavanje romantičnih partnerjev po slovensko: Skoraj 90% samskih ljubezen išče na ona-on.com

Popoln partner je …

Popoln partner je zrel in odrasel

Zrel partner bo znal reševati težke trenutke.

Odrasel ali zrel partner je pripravljen razmišljati o svoji preteklosti, je čustveno stabilen, ima sposobnost reševanja travm ali izgub iz otroštva, razume vpliv dogodkov na počutje, … Vse to sodi v sklop, da osebo označimo za odraslo ali zrelo.

Popoln partner je odprt

Osebe, ki so odprte so dovzetne za povratne informacije. Hkrati jih te povratne informacije ne vržejo s tira. Odprtost tem osebam omogoča tudi odkritost pri izražanju čustev, misli, sanj, …

Popoln partner je pošten

Poštenost gradi zaupanje med ljudmi. Nič ni bolj uničujoče med dvema, kot nepoštenost ali prevara.

Popoln partner je spoštljiv

Spoštljivost pomeni, da ceni cilje, razmišljanje druge osebe, četudi ima sam drugačno prepričanje. Ne nadzoruje in ne manipulira ampak raje spodbuja.

Popoln partner ima empatijo in razumevanje

Gre za osebnostno lastnost, ko je oseba sposobna zaznave svojega partnerja tako na intelektualni, opazovalni kot na čustveni in intuitivni ravni.

Popoln partner je ljubeč

Tako fizično, čustveno, kot verbalno.

Popoln partner ima smisel za humor

Humor ima za razmerje zdravilne učinke. Pari, ki so igrivi pogosto s svojim humorjem ublažijo potencialno kočljive situacije. Dober smisel za humor vsekakor olajša napete trenutke v razmerju.

Recept za uspeh

V odnosu je vedno potrebno rasti, si zaupati in komunicirati. Lastnosti, ki so vredne občudovanja so ljubezen, odpuščanje, zaupanje, komunikacijske sposobnosti, predanost in nenazadnje prijateljstvo. Seveda ne smemo pozabiti na spolno in čustveno kemijo.

Vse zgoraj našteto seveda ni zlato pravilo, ki se ga je potrebno neomajno držati. Četudi partner nima vseh naštetih lastnosti, brez skrbi. Dlje kot bosta skupaj, bolj bosta uskladila vajine želje in cilje.